

PROJEKTS uz 13.07.2023.

vēlamais datums izskatīšanai: FK 19.07.2023.

domē: 26.07.2023.

sagatavotājs un ziņotājs: Annija Dukāte

LĒMUMS

Ādažos, Ādažu novadā

2023. gada 26. jūlijā **Nr.**«DOKREGNUMURS»

**Par iniciatīvu projektu "Ģimeņu tikšanās Carnikavā"**

Ādažu novada pašvaldības dome izskatīja biedrības “Dauna sindroms Latvija” (reģ. Nr. 40008305155, juridiskā adrese: [Nīcas iela 17, Rīga, LV-1067](https://www.lursoft.lv/adrese/purva-iela-50-riga-lv-1067) (turpmāk - Iesniedzējs)) 2023. gada 5. jūnija (reģ. Nr. ĀNP/1-11-1/23/3044), 2023. gada 9. jūnija (reģ. Nr. ĀNP/1-11-1/23/3144), 2023. gada 19. jūnija (reģ. Nr. ĀNP/1-11-1/23/3289) 2023. gada 13. jūlija (reģ. Nr. ĀNP/1-11-1/23/3636) projekta pieteikumu “Ģimeņu tikšanās Carnikavā” (turpmāk – Projekts) finansējuma saņemšanai pašvaldības 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) ietvaros.

Projekta mērķis ir sniegt aktīvās atpūtas iespēju un emocionālu atbalstu ģimenēm, kurās ir cilvēki ar Dauna sindromu. Projekts ļaus saliedēt ģimenes, apmainīties ar pieredzi un turpināt sadarbību ar Carnikavas pamatskolas skolēniem. Projekts norisināsies no 2023. gada 4. augusta līdz 6. augustam Carnikavas pamatskolas telpās, kur dalībnieki nakšņos, ieturēs ēdienreizes un piedalīsies dažādas aktivitātēs āra teritorijā. Projekta mērķauditorija ir 55 biedrības biedri, tajā skaitā trīs ģimenes no Ādažu novada (kopā 10 cilvēki (aptuveni 18,2 % no dalībnieku skaita) un 10 brīvprātīgie (5 ir novada iedzīvotāji).

Projekta kopējais finansējums 8093,90 EUR (t.sk. pašvaldības finansējums 2000 EUR, un rīkotāja finansējums 6093,90 EUR). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Izmaksu****nosaukums** | **Skaits** | **Vienības** **cena** **(EUR)** | **KOPĒJAIS** **finansējums** **(EUR)** | **Pašu** **finansējums** **(EUR)** | **Pašvaldības finansējums** **(EUR)** |
| 1. | Ēdināšana SIA “Concord services” | 1 | 4550 | 4550 | 4550 |  |
| 2. | Atlīdzība speciālistam par deju terapijas nodarbību | 1 | 200 | 200 |  | 200 |
| 3. | Atlīdzība speciālistam par kroņu veidošanas meistarklasi | 1 | 200 | 200 |  | 200 |
| 4. | Futbola popularizēšanas nodarbība | 1 | 200 | 200 | 200 |  |
| 5. | Muzejpedagoģiskā nodarbība Carnikavas Novadpētniecības centrā | 2 | 72 | 72 | 72 |  |
| 6. | Carnikavas kuģītis | 2,5 | 250 | 500 | 500 |  |
| 7. | Atlīdzība speciālistiem un materiāli putu ballītes rīkošanai bērniem | 2 | 471.90 | 471.90 |  | 471.90 |
| 8. | Autobuss nokļūšanai no Carnikavas pamatskolas pludmalē un atpakaļ | 1 | 100 | 100 | 100 |  |
| 9. | Materiālu komplekts vizuālā sveiciena sagatavošanai | 1 | 250 | 250 | 250 |  |
| 10. | Materiālu komplekts seju apgleznošanas stūrītim | 1 | 150 | 150 | 150 |  |
| 11. | Telpu noma no Carnikavas skola | 2 | 0 | 0 | 0 | 0 |
| 12. | Guļammaisu noma | 2 | 200 | 200 | 200 |  |
| 13. | Atlīdzība speciālistiem par grupu terapijas nodarbībām vecākiem | 2 | 250 | 500 |  | 500 |
| 14. | Atlīdzība speciālistiem par emociju regulēšanas nodarbību Stāvizrāde vecākiem “Dīvas” | 1 | 700 | 700 | 71.90 | 628.10 |
|  | **KOPĀ**  | 8093.90 | 6093.90 | 2000 |

Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā, un secināja, ka projekts ir ieguvis 21 punktus (no 26), kā arī, ka tā norises un izdevumi atbilst projekta mērķim.

Projekts arī atbilst Ādažu novada Attīstības programmas (2021.-2027.) vidējā termiņa prioritātei “VTP12 Iedzīvotāju dzīves stabilitāte un drošība” (uzdevums “U12.1.2. Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī ņemot vērā Izglītības, kultūras, sporta un sociālās komitejas 05.07.2023. atzinumu un Finanšu komitejas 19.07.2023. atzinumu, Ādažu novada pašvaldības dome

**NOLEMJ:**

1. Atbalstīt biedrības “Dauna sindroms Latvija” projektu “Ģimeņu tikšanās Carnikavā” projektu un piešķirt tam pašvaldības līdzfinansējumu 2000 EUR (divi tūkstoši *euro*).
2. Centrālās pārvaldes Juridiskajai un iepirkumu nodaļai līdz 01.08.2023. sagatavot līguma projektu 1. punkta izpildei, nosakot pienākumu biedrībai “Dauna sindroms Latvija” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par 1. punktā noteiktā līdzfinansējuma izlietošanu.
3. Pašvaldības izpilddirektoram parakstīt 2.punktā noteikto līgumu.
4. Pašvaldības administrācijas Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, GRN,FIN, APN, IDR - @

A.Dukāte, 67398061